Lo Borguet

Lo Borguet (Le Bourguet en francés) es una comuna provençala situada dins lo departament de Var e la region de Provença-Aups-Còsta d'Azur.

Situat au nòrd dau departament a proximitat dau limit deis Aups de Provença Auta, lo Borguet es un vilatge relativament isolat que joís d'un clima mediterranèu refrejat per l'altitud. Integrat dins lo Pargue Naturau Regionau de Verdon, fa tanben partida de la Resèrva Naturala Geologica d'Auta Provença. Son territòri es traversat per lo riu de Jabron. L'abitat forma un masatge unic qu'es enviroutat per una seuva mediterranèa d'altitud. L'existéncia dau vilatge es atestada dins un document de 1297 que menciona lo nom de son senhor. En 1342, foguèt restacat a la vigariá de Castelana per lo còmte de Provença. L'endrech foguèt ravatjat per la Pèsta Negra e abandonat entre 1350 e 1450. La restauracion comencèt en 1460 e una pichona comunautat rurala se restabliguèt a la fin dau sègle XV. Pasmens, totei lei recensaments demografics organizats mòstran una comunautat rurala pauc poblat que son istòria precisa es pauc coneguda. A son apogèu, avans lo començament de l'exòdi rurau, agantèt 188 estatjants en 1806. Son declin foguèt lòng e marcat fins a un minimom de 20 abitants recensats en 1990. Dempuei aquela data, la populacion demòra fòrça febla mai es en leugiera aumentacion amb 41 estatjants en 2019Fònts demografics : basas de donadas Ldh/EHESS/Cassini fins a 1999 e Insee dempuei 2006.. Pasmens, lo Borguet es totjorn menaçat per la desertificacion.

 Veire tanben 

 Comunas de Var.
 Pargue Naturau Regionau de Verdon.
 Resèrva Naturala Geologica d'Auta Provença.

Nòtas

Categoria:Comuna de Var
Categoria:Comuna de Provença